BarentsWatch

BarentsWatch er et norsk overvåkings- og informasjonssystem for de nordlige hav- og kystområdene og en del av regjeringens nordområdestrategi. Norges regjering gav Kystverket i oppdrag å forberede etableringen av BarentsWatch i 2011.

BarentsWatch ble lansert i mai 2012 av utenriksminister Jonas Gahr Støre og fiskeri- og kystminister Lisbeth Berg-Hansen.

Nettportalen BarentsWatch gir oversikt over aktivitet og kunnskap i kyst- og havområdene. BarentsWatch er et pionerprosjekt som samler all den kunnskap som norsk forvaltning har om kyst- og havområdene våre, og gjør den lettere tilgjengelig. I portalen samles informasjon fra 27 ulike aktører.

I statsbudsjettet for 2013 ble BarentsWatch bevilget 46,7 millioner kroner.

Kongsberg Spacetec vant kontrakten om å utvikle BarentsWatch åpen del.

Noen partnere 

 Bioforsk
 CICERO Senter for klimaforskning
 Meteorologisk institutt
 Norut
 Forsvaret
 Forsvarets forskningsinstitutt
 Norsk Polarinstitutt
 Statens kartverk
 Klima- og forurensningsdirektoratet
 Havforskningsinstituttet
 NILU – Norsk institutt for luftforskning
 Tolletaten
 Universitetet i Tromsø – Norges arktiske universitet
 Norsk romsenter
 Politidirektoratet
 Direktoratet for samfunnssikkerhet og beredskap
 Hovedredningssentralen
 Universitetssenteret på Svalbard

Referanser

Eksterne lenker 
 

Norske nettsteder
Etableringer i 2011
Tromsø